kardosdrur/scandi-wiki huggingface dataset:
Kartoffelkage

Kartoffelkagen er en gammel dansk flødekage, som skal forestille en kartoffel med jord på. Kartoffelkager består af en bund af vandbakkelse med et lag flødeskum på. Dette dækkes af marcipan, som drysses med kakaopulver.

Kartoffelkagen fik sit store gennembrud i 1947 ved 100-året for kartoffelpestens hærgen i Europa. Kartoffelkagen blev udbredt fra København, og flere forskellige versioner er siden opstået. Af de mest almindelige versioner findes den oprindelige kage med vandbakkelsesbund og marcipantop og den senere opståede version med lagkagebund og marcipantop. Lagkagebunden formodes opstået i forbindelse med lanceringen af den populære flødekage gåsebryst og benyttes i dag af mange bagere for at forlænge kagernes levetid i butiksvinduet.

Se også 
 Gåsebryst
 Napoleonskage

Referencer 

Danske kager
Tewkesbury Medieval Festival

Tewkesbury Medieval Festival er et middelaldermarked i anden weekend af juli ved byen Tewkesbury i England. Under festivalen bliver slaget ved Tewkesbury genopført. Det oprindelige slag foregik i 1471, og genopførelsen foregår delvist samme sted. Festivalen indeholder også en et stort lejrområde med handlende, der sælger mad og rekonstruerede genstande fra perioden. Desuden er der musikere, gøgl og akrobater. Det er det største middelaldermarked i Storbritannien, og det nævnes i Footprint England som en af de "ti mest bizarre festivaler" i landet.

Tewkesbury Medieval Festival blev afholdt  første gange i 1984, hvor den bestod af blot 10 boder og et reenactment af slaget.

Se også 
 Liste over middelaldermarkeder

Referencer

Eksterne henvisninger 

 Tewkesbury Medieval Festival homepage
 VIDEO: Tewkesbury Medieval Festival 

Middelaldermarkeder
Etableret i 1984
Medieval Festival
Adam Aamann

Adam Aamann-Christensen (født 1974) er kok og tv-vært i programmet Madmagasinet på DR1. Adam Aamann modtog i 2007 Det Danske Gastronomiske Akademis hædersdiplom for sin indsats for at fremme det danske smørrebrød.

Referencer

Eksterne henvisninger 
 

Kokke fra Danmark
Tv-værter fra Danmark
Personer i Kraks Blå Bog
Alt Tellin

Alt Tellin er en by og kommune i det nordøstlige Tyskland, beliggende i Amt Jarmen-Tutow i den nordvestlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern. Ind til 31. december 2004 var kommunen en del af Amt Tutow.

Geografi 
Alt Tellin ligger 12 kilometer sydvest for Jarmen og 16 kilometer sydøst for Demmin. Vandløbet Tollense løber gennem kommunen. Den del af kommunens areal der ligger nord for Tollense er omkring 20 moh., mens den sydlige del af kommunen ligger 50-60 meter over havet.

Inddeling

Nabokommuner 
Nabokommuner er Kruckow mod nord, byen Jarmen mod nordøst, Daberkow mod øst, Golchen mod syd, Steinmocker mod sydvest og Utzedel mod nordvest.

Eksterne kilder og henvisninger 

 Byens side  på amtets websted
 Befolkningsstatistik 

Byer i Mecklenburg-Vorpommern
Kommuner i Mecklenburg-Vorpommern
Amt Jarmen-Tutow
Byer i Kreis Vorpommern-Greifswald
Turun keskiaikaiset markkinat

Turku middelaldermarked (finsk: Turun keskiaikaiset markkinat, svensk Åbo medeltidsmarknad) er, som navnet antyder, et middelaldermarked, der foregår i den finske by Turku hvert år i slutningen af juni og starten af juli. Adgangen til markedet er gratis. Udover living history-optrædener er der et udendørs marked med kunsthåndværk. Størstedelen af markedet foregår på Gamla Stortorget (en af byens ældste markedspladser), men der foregår også ting og udstillinger på Åbo Slot, Åbo Domkirke og museet Aboa Vetus & Ars Nova Museum. Det arrangeres af et samarbejde mellem Turun Suurtorin keskiaika ry, Museum Centre of Turku, Aboa Vetus & Ars Nova, Rohan Stables og Turku og Kaarina Sogn. Områderne, hvor markedet foregår, er lukket for normal trafik under eventet.

Historie 
Turku middelaldermarked blev afholdt første gang i 1996, og er siden da vokset voldsomt i popularitet. I 2005 kom der omkring 100.000 besøgende, og der var over 100 frivillige og professionelle skuespillere involveret.

Købstaden blev organiseret af den hanseatiske købmand Laurentius
Siden 2013 har museet Aboa Vetus & Ars Nova formidlet middelalderen via guidede turer, foredrag og arkæologiske udgravninger.

Inden for de seneste år besøgstallet gået yderligere op, og i 2015 deltog omkring 180.000 personer. Arrangementet konkurrer nu med nogle af de allerstørste begivenheder i Finland som Ruisrock (omkring 93.000 besøgende) og Pori Jazz (150.000 besøgende).

Se også 
 Liste over middelaldermarkeder

Referencer

Eksterne henvisninger 

 Medieval Market Official site.
 Medieval Turku Official blog.

Turku
Middelaldermarkeder
Etableret i 1996
Kaltenberger Ritterturnier

Kaltenberger Ritterturnier (Kaltenberger Ridderturnering) er et middelaldermarked og ridderturnering, der afholdes hvert år på Schloss Kaltenberg i byen Geltendorf i Bayern, Tyskland. Festivalen har været afholdt siden 1979, og med sine omkring 120.000 besøgende hvert år er det et af de største middelaldermarkeder i verden.

Der opbygges en stor arena med plads til omkring 10.000 siddende og 3.000 stående tilskuere.

Se også 
 Liste over middelaldermarkeder

Referencer

Eksterne henvisninger 

 Offizielle Homepage Kaltenberger Ritterturnier
 Offizielle Homepage Schloss Kaltenberg

Middelaldermarkeder
Bayern
Begivenheder i Tyskland
Etableret i 1979
Sædinge Kirke

Sædinge Kirke ligger i Sædinge Sogn, Lolland-Falsters Stift på Lolland.

Eksterne henvisninger 
 
 
 Sædinge Kirke hos KortTilKirken.dk

Kirker i Lolland Kommune
Kirker i Lolland-Falsters Stift
Olga Wagner

Olga Rosalie Aloisa Wagner, (født Packness 24. marts 1873 i København; død 11. januar 1963 i Kongens Lyngby) var en dansk maler og billedhugger, fra 1899 gift med billedhuggeren Siegfried Wagner.

1893-98 var Olga Packness elev ved Kunstakademiets kvindeskole og blev dér uddannet som maler.

Hun udstillede for første gang 1901 og fra 1905 på Den Frie Udstilling. Kunstnerisk var hun påvirket af sin mand og arbejdede ofte sammen med ham. 1932 modtog hun Tagea Brandts Rejselegat.

Noter

Eksterne henvisninger 
 
 
 Biografi i Dansk kvindebiografisk leksikon af Lis Bruselius
 Olga Wagner i Salmonsens konversationsleksikon, bind 24, side 396 af bibliotekar, docent P. Johansen

Billedhuggere fra Danmark
Malere fra Danmark
Personer fra København
Medlemmer af Den Frie
Personer i Kraks Blå Bog (afdøde)
Biler 3

Biler 3 er en Disney-Pixar-film, som havde premiere i USA den 16. juni 2017. Det er den tredje film i Biler-serien.

Dansk stemme 

 Lynet McQueen - David Owe

 Bumle - Lars Hjortshøj 

 Luigi - Dario Campeotto

 Sally - Annette Heick

 Mack - Lasse Lunderskov

 Sheriffen - Ulf Pilgaard
Frede - Eddie Skoller
Ramone - Tommy Kenter
Flora - Ditte Gråbøl
Lizzie - Bente Eskesen

 Jackson Storm - Mathias Flint
Frøken Fræs - Ditte Hansen
Klink - Michael Wikke
Klank - Steen Rasmussen

 Smokey - Finn Nielsen

 Cruz - Johanne Louise Schmidt
Sterling - Karsten Jansfort

 Doc Hudson - Dick Kaysø

 Tex Dinoco - Peter Zhelder

Michael Keaton

Michael Keaton som har stemmelagt Ronny Ræs i den første afsnit, er ikke med i denne. Michael skulle faktisk vende tilbage til Biler 3, men han har afvist sin rolle, pågrund af han havde travlt med at arbejde i Spider-Man: Homecoming. Han blev erstatte af animator og tegnefilmsdubber Bob Peterson.

Produktion

Modtagelse

Eksterne henvisninger 
 
 

Animationsfilm fra USA
Amerikanske film fra 2017
Biler (franchise)
Moesgård Vikingetræf

Moesgård Vikingetræf er et årligt tilbagevendende reenactmentevent, der foregår i den sidste uge af juli i Aarhus. Arrangementet inkluderer et vikingemarked og forskellige kampopvisninger. Det er det største vikingemarked i Danmark. Selve markedet foregår på Moesgård Strand ved Moesgård Museum, og består af en teltlejr der opstilles til ugen, hvor der er smede, køkkener, markedsboder, der forsøger at efterligne Store Hedenske Hær. De sidste to dage af ugen er der turneringer med dueller og egentlige slag, hvor op mod 1000 personer deltager. Arrangementet er verdens største vikingetræf.

Moesgård Vikingetræf blev afholdt første gang i 1977, hvor det blev arrangeret af Moesgård Museum, der tidligere havde afholdt en weekend med foredrag og håndværk for børn. Dronning Margrethe og hendes to sønner, Kronprins Frederik og prins Joachim besøgte arrangementet. I 1977 blev det udvidet til en hel uges arrangement med et marked, hvor der blev solgt smykker, tøj og våben. Markedet er siden vokset kraftigt, og det er nu det største af sin slags i Skandinavien. I 2015 deltog omkring 1400 aktører, samt flere islandske heste, og der kom omkring 23.000 besøgende. Året efter, i 2016, havde man 1.100 aktører. Det arrangerede slag på markedet blev optaget til DR1s dokumentarserie Historien om Danmark og brugt i det tredje afsnit, der omhandlede vikingetiden.

I 2017, hvor arrangementet havde 40 år jubilæum, deltog omkring 1350 og omkring 80 boder.

Referencer

Eksterne henvisninger 

 
 Moesgaard Vikingetræf, Vikingemagasin

Kultur i Aarhus
Markeder
Vikingetiden i populærkultur
Etableret i 1977
Ewa Urtnowska

Ewa Andrzejewska (født 18. Januar 1992 i Gdańsk, Polen) er en kvindelig polsk håndboldspiller, som spiller for Kram Start Elblag og det polske håndboldlandshold.

Hun deltog under EM i håndbold 2016 i Sverige.

Referencer 

Håndboldspillere fra Polen
Kamila Szczecina

Kamila Szczecina (født 31. oktober 1987) er en kvindelig polsk håndboldspiller, som spiller for Pogoń Szczecin og det polske håndboldlandshold.

Hun deltog under EM i håndbold 2016 i Sverige.

Referencer 

Håndboldspillere fra Polen
Marta Gęga

Marta Gęga (født 16. April 1986) er en kvindelig polsk håndboldspiller, som spiller for MKS Selgros Lublin og det polske håndboldlandshold.

Referencer 

Håndboldspillere fra Polen
Siegfried Wagner (billedhugger)

Siegfried Wagner (født 13. april 1874 i Hamborg; død 1. august 1952 i Lyngby) var en dansk billedhugger. 

Wagner var elev på Kunstakademiet 1889-96, var en tid i Vilhelm Bissens atelier og hos J.F. Willumsen på Bing & Grøndahl.
Han udstillede første gang 1894, fra 1905 på Den frie Udstilling. 

Han modellerede buster, figurer og dekorative ting, og lagde vægt på det tekniske, den dygtige og
gennemførte hensyntagen til materialets natur, til tider med nogen stilisering og med associationer til blandt andet gammel orientalsk eller egyptisk kunst.

Af Wagners arbejder kan nævnes Frejr paa Galten (1924, Statens Museum for Kunst) sammen med Olga Wagner, som han blev gift med 1899, og Lurblæserne på Anton Rosens søjle ved Rådhuspladsen i København.

Wagner arbejdede også i det egentlige kunsthåndværk, møbler, gravmæler, keramik.
Et sarkofag fra Wagners hånd findes på Vestre Kirkegård.

Wagner er repræsenteret med tre skulpturer på Statens Museum for Kunst:
Freier på Galten. Nøgen mand med en krans i håret, ridende på et vildsvin, 1914 – 1915, Maleren og billedhuggeren Niels Skovgaard, 1923 og Forfatteren Johannes V. Jensen, 1933.

I anledning af billedhuggerens 60-års fødselsdag forfattede Johannes V. Jensen det fem-strofede digt "Siegfried Wagner" der blev udgivet i Politiken den 13. april 1934 og senere i forfatterens digtsamling Paaskebadet fra 1937.

 Priser Grand prix på verdensudstillingen i Paris 1900

 Referencer 

 Eksterne henvisninger 

 
 Om Siegfried Wagner i Den Store Danske af Peter Kühn-Nielsen
 Elisabeth Fabritius: Siegfried Wagner i Dansk Biografisk Leksikon'', 3. udg., Gyldendal 1979-84. Hentet 20. april 2017 fra http://denstoredanske.dk/index.php?sideId=299109
 

Billedhuggere fra Danmark
Personer i Kraks Blå Bog (afdøde)
Warwolf

Warwolf, War Wolf eller Ludgar (Loup de Guerre, dansk: krigsulv) antages at være den største blide, der nogensinde har været bygget. Den blev bygget i Skotland på kong Edvard 1. af Englands ordre under hans belejring af Stirling Castle, som endte Den skotske uafhængighedskrig.

Warwolf ved Stirling

Før den var samlet, fyldte den 30 vogne. Det tog fem tømrermestre og 49 arbejdere mindst tre måneder at samle den.

En samtidig kilde skriver om våbnet, at "Under dette forløb havde kongen fået tømrere til at konstruere en frygtelig maskine kaldet loup-de-guerre, og når den skød, ødelagde den hele muren." 

Allerede inden den var samlet, fik synet af det enorme våben skotterne på Stirling Castle til at overgive sig. Men Edvard sendte fredsforhandlerne tilbage til borgen og erklærede: "I fortjener ingen nåde, men må overgive jeg til min vilje." Edvard besluttede at forstætte med belejringsmaskinen og med egne øjne se det magtfulde våben demonstreret. Warwolf kastede med præcision projektiler, der vejede op mod 136 kg (300 pund), og den ødelagde en stor del af ringmuren.

Kilder til Warwolf 
Der er bevaret pergamentruller om belejringen. Der er to referencer til Warwolf i den latinske tekst:

Domino Alexandro le Convers, pro denariis per ipsum datis,..., carpentariis facientibus ingenium quod vocatur Lupus Guerre, et aliis operaris diversis operantibus, ... mensibus Maii et Junii anno presenti (1304), viio die Junii, .... 10 s.Thome de Viridi Campo, valleto regine, de dono regis in recompensacionem laboris quem sustenit circa facturem Lupus Guerre quem rex fieri ordinavit pro insultu castri de Stryvelyn, ..... xl li.

"Til mester Alexander le Convers, for de penge han gav til tømrere for at bygge maskinen kaldet 'War Wolf' og andre for forskellige andre arbejder i månederne maj og juni i dette år, 10 shillings den 7. juni 1304." 

"Til Thomas de Viridus Campus, dronnings kammertjener, kompenseret ved kongens hånd for sine arbejdere i at fremstillt 'War Wolf', som kongen beordrede bygget til at ødelægge Stirling Castle, £40." 

Reginald the Janitor blev betalt for at passe på bjælkerne i 40 nætter i juni og juli 1304.

Referencer

Litteratur 
Bain, Joseph, ed., Calendar of Documents relating to Scotland, vol. 4, HM Register House, Edinburgh, (1877)

Eksterne henvisninger 

 Secrets of Lost Empires: Medieval Siege (building of and history of trebuchets), from the NOVA website
 An article on Trebuchet Mechanics (in PDF format)

Belejringsvåben
Våben fra Storbritannien
Klassisk mekanik
Vardøya

Vardøya (sandsynligvis af Varg + øya) er en ø i Vardø kommune i Troms og Finnmark og som er adskilt fra fastlandet af Bussesundet. Vardøya er sandsynligvis oprindelig to tidligere øer som i middelalderen er blevet forenet over et smalt stræde som kaldes Valen hvor bl.a. dagens rådhus ligger.

Vestøya er længst og strækker sig fra Skagen i nord til Steilneset i syd, der Vardøtunnelen går igennem. På nordsiden af Valen ligger nordlige vig med dampskibskajen og de to moler, Festningsmoloen i vest og Vestervågsmoloen i øst. Syd for Valen findes en sydlig vig, hvor Vardøs forrige fæstning, Slottet, lå.

På den langt mindre Austøya ligger det lave Vårberget som siden 1950'erne har huset Forsvarets anlæg, og derfor har været forbudt område for de fleste indbyggere i byen. Den nordlige del af Austøya kaldes Vestervågen og dens sydlige del af Austøya kaldes Østervågen.

Øer i Troms og Finnmark
Vardø
Hjalm Mose

Hjalm Mose (dansk) eller Jalmer Moor (tysk) er en hedemose på flere hektar beliggende vest for landsbyerne Langsted og Bollingsted i Sydslesvig. I øst grænser moseområdet mod motorvejen A 7 og Bollingsted Å (Bollingstedter Au), som har udløb i Trenen. I vest og syd er mosen omgivet af skovområderne Byskov (Büschauer Holz) og Stenholt (Steinholz). Hjalm Mose danner et større sammenhængende mose- og hedeområde, der også omfatter Bøgmose (Büchmoor) og Isted Hede ved Isted. Mosen har fået navn efter den nærliggende landsby Hjalm, der hører under Siversted kommune.

Hjalm Mose er en fugtig hedemose af lokal betydning på grund af en vidtstrakt flade med spredte bevoksninger af træer og buske. Området med dets varierede og karakteristiske hedemosevegetation er således et vigtigt levested for både planter og fugle. Undergrunden består af mørkt sandet tørvejord. En tidligere sø (Hjalm Sø) er med tiden blevet udtørret. Hyrdebækken har sit udspring her.

Hjalm Mose blev flere gang nævnt i den danske militærhistoriker Otto Vaupells erindringer om Slaget ved Isted fra 1888.

Stednavnet er afledt af gl.da. hialm (oldn. hjalmr) hjelm, her som terrænbetegnelse. Den tyske stedbetegnelese Jalmer Moor er også navnet på en rasteplads ved den nuværende motorvej mellem Slesvig by og Flensborg.

Noter 

Moser
Sydslesvig
Naturområder i Tyskland
Panteren

Panteren (tysk: Der Panther) er et digt af Rainer Maria Rilke som blev skrevet i September 1903. Den handler om en panter, som er bag tremmer, og ved at miste sig selv pga. fangeskabet.

Der Panther
im Jardin des Plantes, Paris

Sein Blick ist vom Vorübergehn der Stäbe
so müd geworden, daß er nichts mehr hält.
Ihm ist, als ob es tausend Stäbe gäbe
und hinter tausend Stäben keine Welt.

Der weiche Gang geschmeidig starker Schritte,
der sich im allerkleinsten Kreise dreht,
ist wie ein Tanz von Kraft um eine Mitte,
in der betäubt ein großer Wille steht.

Nur manchmal schiebt der Vorhang der Pupille
sich lautlos auf –. Dann geht ein Bild hinein,
geht durch der Glieder angespannte Stille –
und hört im Herzen auf zu sein.

Pantheren
i Jardin des Plantes, Paris

Hans blik er af stængernes forbigåen
så træt blevet, at den ikke længere holder noget.
Han føler, som om der var tusind stænger
og bag tusind stænger ingen verden.

Den bløde gang af kraftige, smidige skridt,
der drejer sig i den allermindste cirkel,
er som en dans af kraft omkring et centrum,
hvor en stor vilje står bedøvet.

Kun sommetider skubber pupillens forhæng
sig lydløst op -. Så går et billede ind,
passerer gennem lemmernes anspændte stilhed -
og ophører med at være i hjertet.

Digte
Litteratur fra Tyskland
Bøgmose

Bøgmose (dansk) eller Büchmoor (tysk) er en dels sumpet lyngmose beliggende vest for Isted i Sydslesvig. Mosen danner et større sammenhængende mose- og hedeområde, der også omfatter Hjalm Mose (Jalmer Moor) og Isted Hede. Den er omgivet af flere skove såsom Elmskov (Elmholz) i nord, Stenholt (Steinholz) i vest og Bøgholt, Grydeskov (Grüder Holz) og Isted Skov i syd. 

Bøgmose var førhen en lavvandet sø, der groede til og blev mosen. I dag udgør området et rekreativt naturområde med et værdifuldt dyre- og planteliv. 
Mod øst går Bøgmose over i hedelandskab. Området gennemskæres af flere veje og stier, som man kan vandre og cykle på.

I juli 1850 kom det til kamphandlinger mellem danske og tyske tropper ved Bøgholt og Bøgmose (se Slaget ved Isted). Mosen blev tilsvarende flere gang nævnt i den danske generalstabs beretninger om Treårskrigen i 1848-1850 (Den dansk-tydske Krig i Aarene 1848-50) samt i Otto Vaupells beretninger.

Noter 

Moser
Sydslesvig
Naturområder i Tyskland
Grydeskov

Grydeskov, Gryde Skov (dansk) eller Grüder Holz (tysk) er et lille skovområde beliggende i naturskønne områder i et let kuperet morænelandskab sydøst for Isted mellem Isted Sø og Langsøen i det sydlige Angel. Skoven gennemløbes af den lille Grydebæk, der løber ud i Langsøen. I administrativ henseende hører skoven under Isted Kommune i Slesvig-Flensborg kreds i den nordtyske delstat Slesvig-Holsten. I den danske tid hørte skoven under Skovby Sogn i Strukstrup Herred (Gottorp Amt). Skoven fungerer som rekreativt område med flere afmærkede vandre-og cykelstier. I vest grænser skoven til den 196 ha store Isted Skov.

Skovens navn er første gang dokumenteret 1642. Navnet er afledt af glda. gryt i beytdning sten (sml. norrønt grȳta, grjōt). Der er tidligere gravet grus.

I juli 1850 kom det til kamphandlinger mellem danske og tyske tropper ved Grydeskov, Bøgholt og Bøgmose (se Slaget ved Isted). Under angrebet på Grydeskoven faldt den danske officier Frederik Læssøe den 25.juli 1850. Han blev senere begravet i Flensborg.

Noter 

Skove i Sydslesvig
Sydslesvig
Naturområder i Tyskland
Bentzin

Bentzin er en by og kommune i det nordøstlige Tyskland, beliggende i Amt Jarmen-Tutow i den nordvestlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern. Ind til 31. december 2004 var kommunen en del af Amt Tutow.

Geografi og trafik 
Bentzin ligger omkring 6 kilometer vest for Jarmen. Bundesstraße B 110 passerer i den sydlige del af kommunen der, syd for Jarmen, har adgang til motorvejen A 20. Floden Peenedanner den nordlige og nordøstlige kommunegrænse, og ved landsbyen Alt Plestlin er der en rasteplads for sejlende turister.

I kommunen ligger landsbyerne og bebyggelserne:

Eksterne kilder og henvisninger 

 Byensside  på amtets websted
 Befolkningsstatistik 

Byer i Mecklenburg-Vorpommern
Kommuner i Mecklenburg-Vorpommern
Amt Jarmen-Tutow
Byer i Kreis Vorpommern-Greifswald
Jim Magill

Edward James (også kendt som Eddie, Ted, Jimmy eller Jim) Magill,  (født 17. maj 1939 i Lurgan, Nordirland er en nordirsk tidligere fodboldspiller og fodboldtræner.

Spiller karriere 
Magill begyndte sin karriere i den nordirske klub Portadown FC, men flyttede til storklubben Arsenal FC i maj 1959. Han debuterede 19. december 1959 og spillede seks år for London-klubben som højre back. 

I 1965 skiftede Jim Magill til klubben Brighton & Hove Albion i den tredjebedste række. Her spillede han tre sæsoner. 

Det blev til 26 landskampe for Nordirlands fodboldlandshold i perioden 1961-66.

Trænerkarriere  
Jim Magill indledte sin karriere som træner i Viborg FF i den danske 3. division, hvor det blev til enkelt sæson. 

I 1970 blev Magill ansat som træner for B 1909 og fik øjeblikkeligt succes. I 1970 vandt B 1909 2. division, og i 1971 vandt klubben pokalfinalen med en sejr på 1-0 over BK Frem. Det blev til to sæsoner i den bedste række, før klubben rykkede ned igen.

Da det ikke straks lykkedes at rykke op i 1. division i 1973 med B 1909 skiftede Jim Magill til Næstved IF i 1. division. Her var han træner i fem sæsoner fra 1974 til 1978. I 1975 var klubben med i kampen om mesterskabet helt indtil sidste spilledag, men måtte nøjes med en tredjeplads. 

I 1976 rykkede Næstved IF ud af 1. division, men vandt 2. division sæsonen efter. I sin sidste sæson i klubben i 1978 var Jim Magill med til at redde Næstved IF fra nedrykning fra 1. division.

I 1979 skrev Jim Magill kontrakt med Frederikshavn fI, der netop var rykket ned i 2. division.. Fra 1982 var Magill træner i fire sæsoner for Hjørring IF. Klubben rykkede ned i Danmarksserien allerede i Jim Magills første sæson,men vendte tilbage året efter.

Noter 

Fodboldspillere fra Nordirland
Fodboldspillere fra Arsenal F.C.
Fodboldspillere fra Brighton & Hove Albion F.C.
Fodboldtrænere fra Nordirland
Fodboldtrænere fra Viborg FF
Fodboldtrænere fra Næstved IF
Ada Hegerberg

Ada Martine Stolsmo Hegerberg (født 10. juli 1995) er en norsk professionel fodboldspiller, der spiller som angriber for Division 1 Féminine klubben Olympique Lyonnais. Hun har tidligere spillet for Kolbotn og Stabæk i Toppserien og for 1. FFC Turbine Potsdam i Bundesligaen.

Hegerberg har repræsenteret Norge på ungdomslandshold og fik sin debut på A-landsholdet i 2011. I 2013 var hun en del af det norske landshold, der vandt sølv ved EM i fodbold for kvinder 2013.

Hegerberg blev kåret som Europas bedste kvindelige fodboldspiller af UEFA, den 25. august 2016. Hun blev også den første modtager af kvindernes Ballon d'Or Féminin i 2018.

I januar 2020 pådrog sin en alvorlig korsbåndsskade der endte med at holde hende væk fra fodboldbanen frem til den 5. oktober 2021, hvor hun fik comeback mod svenske BK Häcken. I mellemtiden forlængede hun med Lyon frem til juni 2024.

Efter det norske landsholds skuffende præstation ved EM i Holland 2017 valgte Hegerberg at stoppe på A-landsholdet på ubestemt tid, grundet hendes utilfredshed med det norske fodboldforbunds behandling af kvindelandsholdet. Hun gjorde dog comeback, efter fem år, i landsholdstrøjen den 7. april 2022 mod , hvor hun ovenikøbet scorede hattrick.

Hæder

Klub 
Stabæk
 Norgesmesterskabet i fodbold for kvinder: Vinder 2012

Lyon
 UEFA Women's Champions League: Vinder 2015–16, 2016–17
 Division 1 Féminine: Vinder 2014–15, 2015–16, 2016–17
 Coupe de France: Vinder 2014–15, 2015–16, 2016–17

Individuel 
 UEFA: 2016
 Sportsjournalistenes statuett (Årets norske sportsperson): 2016
 FIFPro: FIFA FIFPro World XI 2016

Referencer

Eksterne henvisninger 
 

Kvindelige fodboldspillere fra Norge
Fodboldspillere fra Olympique Lyon (kvinder)
Fodboldspillere fra 1. FFC Turbine Potsdam
Kvindelige fodboldlandsholdsspillere fra Norge